দেওবাৰে এছ এছ বিৰ ৬১ নং বেটেলিয়নে অৰুণাচল প্ৰদেশৰ ডিমাচাং বনাঞ্চলৰ পৰা এক অভিযান চলাই ২০৫ কিলোগ্ৰাম গাঞ্জা জব্দ কৰে। প্ৰাপ্ত তথ্য মতে বেটেলিয়নৰ দলটোৱে এক নিৰ্ভৰযোগ্য সূত্ৰৰ আধাৰত এছিছটেণ্ট কমাণ্ডেণ্ট বিপিন কাটাৰেৰ নেতৃত্বত অঞ্চলটোত এক ক্ষিপ্ৰ অভিযান চলাইছিল। এই অভিযান কালত বেটেলিয়ানৰ দলটোৱে দুজনকৈ গাঞ্জা সৰবৰাহকাৰীক আটক কৰিবলৈ সক্ষম হয়। ধৃত গাঞ্জা সৰবৰাহকাৰী কেইজনৰ এজনক ঢেকীয়াজুলিৰ চন্দন বসুমতাৰী(২১) আৰু আনজনক ওদালগুৰিৰ গান্দাহলিৰ হেমেন দৈমাৰী বুলি সেনাবাহিনীৰ দলটোৱে চিনাক্তকৰণ কৰিছে। সেনাবাহিনীৰ দলটোৱে জব্দ কৰা গাঞ্জাখিনিৰ আন্তঃৰাষ্ট্ৰীয় বজাৰত মূল্য কেইবা লাখ টকা হ'ব বুলি সূত্ৰটোৱে কয়। আনহাতে সেনাবাহিনীৰ দলটোৱে ধৃত গাঞ্জা সৰবৰাহকাৰী দুজনৰ লগতে তেওঁলোকৰ পৰা জব্দ কৰা গাঞ্জাখিনি অৰুণাচল প্ৰদেশৰ বেলিমু আৰক্ষী চকীত চমজাই দিয়া বুলি জানিব পৰা গৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
